Arild Berg er sønn av Harald "Dutte" og Randi Berg, og lillebror til sine fotballbrødre Ørjan og Runar.

Han er storebror til Terje og Eli Johanne.

43-åringen var av mange omtalt som det største fotballtalentet i familien.

Men som 20-åring gikk han lei toppfotballen og la skoene på hylla.

Etter et års pause var han tilbake - for Gevir i 2.divisjon.

Det ble flere sesonger for Glimt og totalt 113 kamper, før han gikk til Lyn i 2002.

Men skader og sykdom gjorde at han aldri kom tilbake på banen.

Tidligere Glimt-kaptein om første møte med Arild Berg: - Helt ekstremt

Fra familien

Hjemme i Bodø - etter karrieren - slo Arild Berg seg opp gjennom eiendom. Han kjøpte blant annet Turisthytta sammen med sine forretningspartner Trond Tørdal og sine storebrødre.

Se Arilds liv i bilder.

Arild Berg var også svært engasjert i moderklubben Glimt etter fotballkarrieren, blant annet gjennom sin rolle som ekspert i Studio Glimt som sendes på ANtv i forbindelse med kampene.

Gjennom vakthavende prest Odd Eidner formidler familien følgende uttalelse:

- Det er med stor sorg vi fikk vite at Arild valgte å forlate oss i dag tidlig. Vi sitter igjen med mye kjærlighet og mange gode minner etter Arild.

Familien er takknemlig for all støtte og omsorg i denne vanskelige tiden, opplyser Eidner på vegne av familien.

Mandag og tirsdag er det minnekonsert for Arilds onkel, Terje Nilsen.